**JUKO ry:n lausunto: Hallituksen esitykset eduskunnalle laeiksi julkisista rekrytointi- ja osaamispalveluista, alueiden kehittämisen ja kasvupalveluiden rahoittamisesta ym. sekä laiksi kotoutumisen edistämisestä**

Ole ystävällinen ja kirjoita sähköpostiosoitteesi:

katja.aho@juko.fi

**TAUSTATIEDOT**

**Vastaajatahon virallinen nimi**

**1) \* Vastaajataho**

☐ kunta

☐ maakunnan liitto

☐ muu kuntayhtymä tai kuntien yhteistoimintaelin

☐ julkisomisteinen yhtiö

☐ ministeriö

☐ ELY-keskus

☐ TE-toimisto

☐ aluehallintovirasto (AVI)

☐ muu valtion viranomainen

☐ X järjestö

☐ joku muu, mikä

**2) \* Vastaajatahon vastuuhenkilön sähköpostiosoite**

katja.aho@juko.fi

**1. Laki julkisista rekrytointi- ja osaamispalveluista**

**4) 2 luku Työnhakijan palveluprosessi, kommentit:**

**Palveluprosessien määrittelystä.**

Työnhakijan palveluprosessi tulisi olla määrittely samoin niiden rekrytointi- ja osaamispalveluiden, joita jokaisessa maakunnassa olisi oltava tarjolla.

Ilman tarkempaa laadun ja prosessien määrittelyjä palvelut saatavat muodostua hyvinkin erilaisiksi eri puolilla Suomea, joka puolestaan tulee vaikuttamaan henkilöstön kokonpanoon ja osaamisen tasoon.

TE-toimistoille nykyisin kuuluvat **työttömyysturva- ja vuorotteluvapaajärjestelmien toimeenpanoon** liittyvät tehtävät siirrettäisiin työttömyyskassojen, KELAn ja maakuntien hoidettavaksi. Lakiluonnoksessa ei ole kuvattu riittävissä määrin siirron vaikutuksia henkilöstöön. Nykyisin lausuntojen antaminen on lähes kaikkien TE-toimistoissa työskentelevien asiantuntijoiden tehtävän kuvassa.

**5) 3 luku Rekrytointi- ja osaamispalvelut, kommentit:**

**3) 1 luku Yleiset säännökset, kommentit:**

**Lakiluonnokset ovat hyvin keskeneräisiä**. Esimerkiksi henkilöstöä koskevasta ”henkilöstö- ja taloushallinnon” palvelukeskuksesta, HEHAsta ei ole kuvattu sen lopullista mallia.

Talous- ja henkilöstöhallinnon palvelukeskuksen organisointimalliksi projektiryhmälle esitetään valtakunnallista yhtiötä, jolla on alueille hajautettu tuotanto ja jossa hyödynnetään olemassa olevia alueellisia tuotantorakenteita (In House yhtiöt) tarkoituksenmukaisella ja maakuntien haluamalla tavalla. Maakuntien valmiudet ovat erilaisia. Mikäli nykyiset talous- ja henkilöstöhallinnon palveluja tuottavat in house -yhtiöt haluavat tuottaa maakunnan talous- ja henkilöstöhallinnon tukipalveluja jatkossa, tulisi niiden siirtää osakkeitaan TAHE-yhtiöön ja tehdä palvelusopimus maakunnalle tuotettavista talous- ja henkilöstöhallinnon palveluista TAHE-yhtiön kanssa. In HOUSE yhtiöitä tulee vain 1/maakunta. Loput puretaan siirtymäaikana. Tällaisen linjauksen puuttuminen lausunnolla olevasta lakiluonnoksesta on merkittävä puute. Kysymyksiä herättävät henkilöstöön kohdistuvat vaikutukset, jotka todennäköisesti vaatisivat mittavaa resurssointia uudelleen koulutukseen ja sijoittamiseen jonnekin muualle maakuntien organisaatioon.

Työttömyysturvalain muutos

Aktiivisen työnhaun seuranta korvattaisiin aktiivista työnhakua koskevilla säännöksillä. Tämä ”aktiivista työnhakua koskeva säännöstö” edellyttää tietoteknistä valmiutta, jota ei vielä ole olemassa.

Jatkossa työllisyyspoliittisia avustuksista ei säädettäisi lailla, kuten ei myöskään TY-neuvottelukunnista. Tämä voi vaikuttaa ehkäisevän syrjäytymisen hoitoon. Organisatorisesti on todettu, että Maakunnille siirtyy vastuu palveluiden yhteensovittamisesta. Kuvaus ei ole esitetyssä muodossa riittävä henkilöstön tai asiakkaiden kannalta.

Rahoitusalain osalta esitetään rakennerahastojen osalta, että ne siirtyvät maakuntien hallinnoitavaksi. Tämä tarkoittaa nykyisten neljään ELY-keskukseen (Pohjois-Pohjanmaa, Etelä-Savo, Keski-Suomi ja Häme) organisoidun toiminnan purkamista kaikkiin maakuntiin, mikäli maakunnat eivät pääse keskenään sopuun toimintojen keskittämisestä. Taustalla ovat ELY-keskuksissa vuosina 2014 -2015 käydyt YT-neuvottelut, joiden seurauksena Rakennerahastohankkeista irtisanottiin 69 henkilöä, ja siirryttiin RR- tehtävien neljän alueen malliin ja maksatustoimintojen keskittämiseen KEHA-keskuksen. Lakiluonnoksen mukaan purkaminen johtaa tehtäviä hoitavien työntekijöiden työssäkäyntialueen muuttumiseen. Tämä puolestaan on hallituksen linjauksen vastainen toimenpide, jonka mukaan maakuntien perustaminen toteutetaan mahdollisimman vähin henkilöstösiirroin. Hyvää henkilöstöpolitiikkaa noudattaen tulisi jokaiseen maakuntaan palkata rahastotehtäviä hoitavaa henkilöstöä.

Julkisia rekrytointi- ja osaamispalveluja koskevan lainsäädännön tulisi turvata palvelut maakunnissa kaikille palvelua tarvitseville, ei vain työttömille työnhakijoille. Työttömyyttä voidaan ennaltaehkäistä tarjoamalla rekrytointi- ja osaamispalveluja myös työssä käyville. Työssä käyvät eivät hakeudu palveluihin tälläkään hetkellä turhaan vaan taustalla on aina esim. terveydellisiä syitä, irtisanomisuhka, osaamisvaje jne. Lisäksi rekrytointi- ja osaamispalveluista hyötyvät työttömien lisäksi myös työmarkkinoiden ulkopuolella olevat kuten vanhempainvapaalta, sairauslomalta tai kuntoutustuelta työelämään palaavat tai koulutuksen keskeyttäneet. Palvelut tulisi näin ollen turvata kaikille palvelua tarvitseville.

**Ammatinvalinta- ja uraohjauspalveluista**

14 § Ammatinvalinta- ja uraohjaus

Ammatinvalinta- ja uraohjaus sisältäisi tiedon välittämistä ja neuvonnan antamista koulutusmahdollisuuksista ja muista osaamisen kehittämismahdollisuuksista, työmarkkinoista, aloista ja ammateista, yrittäjäksi ryhtymisestä, työelämän muutoksista sekä koulutus- ja työvoimatarpeiden ennakoinnista. Esitetyssä määritelmässä korostuu liikaa tiedon välittäminen. Psykologinen ohjaus on nähtävä laajempana kokonaisuutena.

Esitetty kirjaus *Ammatinvalinta- ja uraohjaus voisi sisältää henkilökohtaista ohjausta*, ei ole mielestämme riittävä, vaan asiakkaalla pitäisi olla aina mahdollisuus henkilökohtaiseen ohjaukseen. (s.102)

Psykologisen ohjaustyön pätevyysvaatimukset

Psykologisen ohjaustyön pätevyysvaatimukset tulisi kirjata rekrytointi- ja osaamispalvelulakiin. Julkista työvoimapalvelua koskevan lain 1295/2002 mukaan ammatinvalinta- ja urasuunnittelupalveluissa käytetään psykologisia arviointi- ja kuntoutusmenetelmiä (6 luku 11§), terveydentilaa ja soveltuvuutta selvittäviä tutkimuksia (13§). Asetuksessa ELY-keskuksista on todettu seuraavat kelpoisuusehdot ammatinvalinnan ja uraohjauksen palveluille: 21§ 2) psykologian maisterin tutkinto taikka ylempi korkeakoulututkinto ja siihen sisältyvä tai erikseen suoritettu ylin arvosana psykologiassa.

Terveydenhuollon laillistettuina ammattihenkilöinä psykologit pystyvät arvioimaan asiakkaan kokonaistilanteen ja ohjaamaan häntä realistisiin koulutus- ja työuraratkaisuihin. Psykologin osaaminen mahdollistaa psyykkisen työ- ja toimintakyvyn arvioimisen, oppimisvalmiuksien tutkimisen sekä persoonallisuuden, motivaation ja sosiaalisen pääoman huomioimisen suunnitelmaa tehtäessä. Ainoastaan laillistetulla psykologilla on oikeus käyttää psykologisia tutkimusmenetelmiä ohjauksessa. Psykologeilta edellytetään vahvaa osaamista ja jatkuvaa osaamisen kehittämistä. Psykologin asiakasta suojaavat sekä laki että ammattieettiset säännöt. Työelämä muuttuu nopeasti ja ammatit laaja-alaistuvat. Yksilöllisen ohjauksen tarve lisääntyy työ-, koulutus- ja yrittäjyysvaihtoehtojen moninaistuessa. Psykologit pystyvät lyhyin interventioin tukemaan asiakkaan työllistymiseen johtavaa prosessia, joka saattaa sisältää erilaisia kouluttautumiseen tai kuntoutumiseen liittyviä vaiheita. Psykologi pystyy koordinoimaan asiakkaan kokonaispalveluntarpeen.

**Tietosuoja**

Maakunta voisi esityksen perusteella antaa palveluntuottajalle henkilöasiakasta koskevat tiedot, jotka olisivat välttämättömiä palvelun tuottamiseksi. Tietojen luovuttamiseen ei tarvittaisi asiakkaan suostumusta. Tällä hetkellä tilanne on toinen, nykyisiä URA-järjestelmän tietoja (AVO-lehdet) ei voi tarjota ei-psykologeille tai hallinnon ulkopuolisille, koska asiakkaille on nimenomaan luvattu, että näitä tietoja voivat nähdä vain TE-hallinnon psykologit, ja että hekin katsovat asiakkaan tietoja vain, jos kyse on asiakassuhteesta. Tulevassa asiakasrekisterissä pitäisi noudattaa samanlaista avoimuuden periaatetta kuin esimerkiksi terveydenhuollon Kanta-arkistossa. Asiakas voisi halutessaan kieltää tietojen näkymisen esim. psykologipalvelun tietojen osalta eteenpäin. Asiakkaalla pitäisi olla oikeus nähdä hänestä tallennetut tiedot (ohjauksen päätteeksi). (s. 108)

**Yleiset kommentit**

Lakiluonnos vaatii monelta osin vielä tarkentamista.

Esim. opiskeluoikeus työttömänä, osaamisen kehittäminen on niin tärkeää, että olisi syytä ohjata työttömien toimintaa vahvemmin omaehtoiseen opiskeluun esim. säätämällä, että työttömällä on aina oikeus opiskella, joko kokoaikaisesti (OMO) tai sivutoimisesti. Sivutoimisesta opiskelusta huolimatta työtä olisi haettava ja otettava vastaan. Ongelmaksi muodostuu tällä hetkellä Kelan opintotuen pienuus, minkä vuoksi huolta on herättänyt ihmisten hakeutuminen työttömäksi siinä toivossa, että he voivat opiskella isommalla etuudella. Tätä ongelmaa ei ole syytä pyrkiä ratkaisemaan rajoittamalla työttömän mahdollisuuksia kehittää osaamistaan vaan parantamalla opintotuella opiskelevien asemaa.

Julkisalan koulutettujen neuvottelujärjestö JUKO ry:n puolesta

 Katja Aho

 asiantuntija